Source: https://www.noveaspi.sk/products/lawText/1/50044/1/2
Timestamp: 2018-11-21 08:32:51+00:00
Document Index: 7604280

Matched Legal Cases: ['§ 1', '§ 1', '§ 2', '§ 3', '§ 5', '§ 5', '§ 8', '§ 9', '§ 14', '§ 15', '§ 16', '§ 17', '§ 17', '§ 18', '§ 9', '§ 15', '§ 9', '§ 11', '§ 9', '§ 11']

359/2000 Z.z. - o Slovenskej komore výcvikových zariadení autoš... | Nové ASPI | Wolters Kluwer SR, s.r.o.
§ 1-18 359/2000 Z.z. ZÁKON
§ 1-4 PRVÁ ČASŤ ÚVODNÉ USTANOVENIA
§ 2 Zriadenie komory
§ 3 Poslanie komory
§ 5-7 DRUHÁ ČASŤ PÔSOBNOSŤ KOMORY
§ 5 Základné úlohy komory
§ 8-16 TRETIA ČASŤ ORGÁNY KOMORY A ORGANIZÁCIA KOMORY
§ 9 Valné zhromaždenie
§ 14 Spoločné ustanovenie o orgánoch komory
§ 15 Úrad komory
§ 16 Financovanie komory
§ 17-18 ŠTVRTÁ ČASŤ SPOLOČNÉ, PRECHODNÉ A ZÁVEREČNÉ USTANOVENIA
§ 17 Podrobnosti o činnosti komory a jej vnútorných pomeroch upravia stanovy komory, ktoré musia obsahovať najmä a) práva a povinnosti členov
§ 18 (1) Do zvolenia výkonných orgánov komory práce súvisiace so zriaďovaním komory zabezpečuje prípravný výbor vymenovaný Ministerstvom dopravy,
* Čl.II Zrušený od 1.2.2009
* Čl.III Tento zákon nadobúda účinnosť 1. decembra 2000 a ustanovenie čl. II bodu 1 nadobúda účinnosť 1. januára 2001.
359/2000 Z.z. o Slovenskej komore výcvikových zariadení autoškôl
Znenie do: posledné znenie 31.12.2015 31.01.2009
vs.: posledné znenie 31.12.2015 31.01.2009
Znenie: posledný stav textu 31.12.2015 - 387/2015 Z.z. 31.01.2009 - 8/2009 Z.z. (nepriama novela)
Zákon č. 359/2000 Z.z., o Slovenskej komore výcvikových zariadení autoškôl a o zmene zákona Národnej rady Slovenskej republiky č. 315/1996 Z.z. o premávke na pozemných komunikáciách, Národnej rady Slovenskej republiky.
146/2000 Zbierky zákonov na strane 3938.
359/2000 Z.z.
zo 4. októbra 2000
o Slovenskej komore výcvikových zariadení autoškôl a o zmene zákona Národnej rady Slovenskej republiky č. 315/1996 Z.z. o premávke na pozemných komunikáciách
Tento zákon upravuje vznik, postavenie a pôsobnosť Slovenskej komory výcvikových zariadení autoškôl (ďalej len "komora"), jej vzťah k štátnym orgánom, obciam, právnickým osobám a fyzickým osobám, orgány komory, organizáciu komory a práva a povinnosti jej členov.
(1) Komora sa zriaďuje ako samosprávna profesijná organizácia, ktorá združuje na základe dobrovoľnosti fyzické osoby a právnické osoby podnikajúce v oblasti vykonávania výcviku vodičov motorových vozidiel a dopravnej výchovy.
(2) Komora je právnická osoba; nezapisuje sa do obchodného registra.
(3) Sídlom komory je Bratislava.
(1) Členmi komory sa môžu stať fyzické osoby a právnické osoby podnikajúce v oblasti vykonávania výcviku vodičov motorových vozidiel a dopravnej výchovy. 1)
(2) Členstvo v komore vzniká osobám uvedeným v odseku 1 zápisom do zoznamu členov komory (ďalej len "zoznam členov") vedeného komorou.
(3) Komora zapíše do zoznamu členov každého, kto preukáže, že
a) spĺňa podmienky ustanovené v odseku 1,
b) vyhlási, že bude plniť povinnosti člena komory,
c) zaplatí určené zápisné [§ 9 ods. 2 písm. h)].
(4) Nikto nesmie byť nútený do členstva v komore a do účasti na jej činnosti.
(5) Komora nesmie zasahovať do práv a povinností fyzických osôb a právnických osôb podnikajúcich v oblasti vykonávania výcviku vodičov a dopravnej výchovy, ktoré nie sú členmi komory.
(6) Členstvo zaniká
b) vyčiarknutím zo zoznamu členov pre neplatenie členského príspevku najmenej počas jedného štvrťroka po predchádzajúcom písomnom upozornení,
c) na základe právoplatného rozhodnutia príslušného orgánu štátnej správy o zrušení oprávnenia na podnikanie v oblasti výcviku vodičov,
d) vylúčením na základe disciplinárneho rozhodnutia pre závažné porušenie povinností člena komory,
e) smrťou fyzickej osoby,
f) skončením s predmetom podnikania právnickej osoby,
g) zánikom právnickej osoby.
(7) Členstvo v komore sa dočasne preruší na žiadosť člena.
(8) Komora vykoná výmaz zo zoznamu členov do 30 dní od zistenia dôvodov na zánik členstva.
Základné úlohy komory
a) organizuje a zabezpečuje vykonávanie výcviku žiadateľov o udelenie inštruktorského oprávnenia (ďalej len "inštruktorský kurz"),2)
b) organizuje a zabezpečuje vykonávanie doškoľovacích kurzov inštruktorov autoškôl na účel predĺženia platnosti inštruktorského preukazu,2a)
c) zaznamenáva údaje o začatých a ukončených inštruktorských kurzoch a doškoľovacích kurzoch inštruktorov autoškôl, o účastníkoch kurzov a o udelených vodičských oprávneniach a inštruktorských oprávneniach do informačného systému podľa osobitného predpisu,2b)
d) prostredníctvom informačného systému podľa osobitného predpisu2b) zasiela Ministerstvu dopravy, výstavby a regionálneho rozvoja Slovenskej republiky bezodkladne po ukončení kurzu hlásenie o ukončení inštruktorského kurzu alebo hlásenie o ukončení doškoľovacieho kurzu inštruktorov autoškôl spolu s menným zoznamom účastníkov kurzu,
e) spolupôsobí v súčinnosti s okresným úradom pri vykonávaní skúšok z odbornej spôsobilosti3) žiadateľov o udelenie inštruktorského oprávnenia a o predĺženie platnosti inštruktorského preukazu tým, že člen komory je členom skúšobnej komisie.
(2) Komora plní ďalej tieto úlohy:
a) zastupuje záujmy svojich členov vo vzťahu k orgánu štátnej správy,
b) dohliada, aby jej členovia vykonávali svoju činnosť odborne a spôsobom upraveným všeobecne záväznými právnymi predpismi, ako aj v súlade so stanovami komory,
c) zabezpečuje v spolupráci s príslušnými štátnymi orgánmi alebo vo vlastnej pôsobnosti zvyšovanie odbornosti svojich členov,
d) spolupracuje so štátnymi orgánmi pri príprave návrhov všeobecne záväzných právnych predpisov vzťahujúcich sa na činnosť výcvikových zariadení autoškôl a dopravnú výchovu,
e) spolupracuje s orgánmi štátnej správy pri kontrole výcvikových zariadení autoškôl,
f) vydáva predpisy o vnútornej organizácii a činnosti komory (stanovy komory, organizačný poriadok),
g) spolupracuje s obdobnými odbornými a profesijnými organizáciami,
h) poskytuje svojim členom pomoc pri zabezpečovaní schválených učebných pomôcok a tlačív používaných vo výcvikových zariadeniach autoškôl,
i) spolupôsobí pri vykonávaní dopravnej výchovy v základných školách a stredných školách a na dopravných ihriskách,
j) organizuje kurzy na zvyšovanie odbornej spôsobilosti vodičov a inštruktorov,
k) poskytuje svojim členom informačné a poradenské služby vo veciach spojených s podnikaním,
l) vedie zoznam členov.
a) voliť a byť volený do orgánov komory,
b) zúčastňovať sa na plnení úloh komory a predkladať návrhy na činnosť komory,
c) žiadať komoru o bezplatnú právnu pomoc v prípade súdneho sporu týkajúceho sa výcviku zabezpečeného výcvikovým zariadením autoškoly,
d) na finančnú pomoc z prostriedkov komory za podmienok ustanovených stanovami.
a) zabezpečovať výkon činnosti výcvikového zariadenia autoškoly odborne, v súlade s etikou a spôsobom upraveným všeobecne záväznými právnymi predpismi,
b) dodržiavať stanovy, rokovací poriadok a volebný poriadok komory,
c) riadne platiť členské príspevky.
ORGÁNY KOMORY A ORGANIZÁCIA KOMORY
(1) Činnosť komory riadia volené orgány komory, a to:
(2) Komora zriaďuje odborné komisie a podľa potreby odborné a poradné orgány.
(1) Valné zhromaždenie je najvyšší orgán komory. Tvoria ho členovia komory. Právnickú osobu zastupuje na valnom zhromaždení jej štatutárny zástupca.
(2) Do pôsobnosti valného zhromaždenia patrí:
a) schvaľovať stanovy komory a volebné pravidlá komory,
b) určovať hlavné smery činnosti komory,
c) voliť a odvolávať predsedu a podpredsedu komory,
d) voliť a odvolávať členov predstavenstva a dozornej rady komory,
e) zriaďovať úrad komory a schvaľovať jej organizačný poriadok,
f) schvaľovať rozpočet komory a ročnú účtovnú závierku,
g) preskúmavať a schvaľovať správy predstavenstva a dozornej rady o činnosti a hospodárení komory,
h) určovať výšku a lehotu splatnosti členských príspevkov a zápisného.
(4) Valné zhromaždenie zvoláva najmenej raz ročne predstavenstvo komory. Mimoriadne valné zhromaždenie je predstavenstvo komory povinné zvolať, ak o to písomne požiada najmenej jedna tretina členov alebo dozorná rada.
(5) Valné zhromaždenie môže rokovať, ak je prítomná nadpolovičná väčšina členov komory. Na prijatie uznesenia je potrebný súhlas nadpolovičnej väčšiny prítomných členov; na prijatie stanov alebo na ich zmenu je potrebná nadpolovičná väčšina hlasov všetkých členov komory.
(2) Členmi predstavenstva sú predseda, podpredseda a ďalší členovia zvolení valným zhromaždením.
(4) Predstavenstvo zvoláva predseda komory najmenej raz za dva mesiace.
(5) Predstavenstvo môže rokovať, ak je prítomná nadpolovičná väčšina jeho členov. Na prijatie platného uznesenia je potrebný súhlas nadpolovičnej väčšiny prítomných.
(1) Predseda je štatutárny orgán komory, zastupuje komoru navonok, dozerá na činnosť úradu komory (§ 15) a vykonáva ďalšie činnosti, ktoré mu určia stanovy komory, uznesenia valného zhromaždenia alebo uznesenia predstavenstva.
(2) Predsedu v čase jeho neprítomnosti alebo nespôsobilosti na výkon funkcie zastupuje podpredseda; pravidlá zastupovania upravujú stanovy komory.
b) podáva návrhy na zvolanie mimoriadneho valného zhromaždenia,
c) kontroluje najmenej raz za rok hospodárenie s majetkom komory a vedenie účtovnej evidencie,
d) plní ďalšie úlohy podľa stanov komory a uznesení valného zhromaždenia.
(3) Dozorná rada môže pozastaviť výkon rozhodnutia predstavenstva alebo predsedu, ak zistí, že rozhodnutie odporuje všeobecne záväzným právnym predpisom alebo stanovám komory. Ak predstavenstvo alebo predseda nezabezpečí nápravu, dozorná rada predloží vec valnému zhromaždeniu.
(5) Dozorná rada si zvolí zo svojho stredu predsedu a podpredsedu. Predseda dozornej rady zvoláva zasadania dozornej rady podľa potreby, najmenej však raz štvrťročne.
(6) Dozorná rada môže rokovať, ak je prítomná nadpolovičná väčšina jej členov; na prijatie platného uznesenia je potrebný súhlas nadpolovičnej väčšiny prítomných.
(7) Zástupca dozornej rady sa môže zúčastňovať na zasadnutí predstavenstva.
(1) Disciplinárna komisia je iniciatívnym a rozhodcovským orgánom v sporoch medzi orgánmi komory a členmi a medzi členmi komory navzájom.
(2) Disciplinárna komisia koná a ukladá opatrenia podľa disciplinárneho poriadku schváleného valným zhromaždením.
(1) Funkčné obdobie volených orgánov komory je štvorročné.
(2) Funkcie členov volených orgánov komory sú čestné. Poskytovanie úhrady výdavkov, ktoré vzniknú členom orgánov pri plnení úloh komory, upravujú osobitné predpisy. 4)
(3) V mimoriadnych prípadoch môže valné zhromaždenie schváliť členovi komory za výkon funkcie mimoriadnu finančnú odmenu.
c) vedie evidenciu členov komory,
d) vykonáva agendu hospodárskej správy komory.
(2) Činnosť úradu komory riadi a za jeho hospodárenie zodpovedá riaditeľ, ktorého vymenúva predstavenstvo. Riaditeľ úradu komory sa zúčastňuje na zasadaniach predstavenstva a valného zhromaždenia.
(3) Podrobnosti o organizácii úradu komory a jeho úlohách určuje organizačný poriadok, ktorý schvaľuje valné zhromaždenie.
(1) Činnosť komory je financovaná z vlastných príjmov, najmä z príspevkov členov, prípadne z výnosov z vlastnej činnosti. Ďalšími príjmami komory môžu byť účelové dotácie, dary a ďalšie príjmy v súlade so všeobecne záväznými právnymi predpismi.
(2) Komora hospodári podľa rozpočtu schváleného valným zhromaždením a vedie účtovníctvo podľa osobitných predpisov. 5)
(3) Každý člen komory je povinný platiť členské príspevky.
Podrobnosti o činnosti komory a jej vnútorných pomeroch upravia stanovy komory, ktoré musia obsahovať najmä
a) práva a povinnosti členov komory,
b) dôsledky porušenia členských povinností,
c) vymedzenia úloh komory,
d) ustanovenia o organizácii komory a jej orgánoch,
e) podrobnosti o evidencii členov a členských príspevkov,
f) výšku členských príspevkov, spôsob ich platenia a lehoty splatnosti,
g) volebný poriadok a rokovací poriadok.
(1) Do zvolenia výkonných orgánov komory práce súvisiace so zriaďovaním komory zabezpečuje prípravný výbor vymenovaný Ministerstvom dopravy, pôšt a telekomunikácií Slovenskej republiky do 30 dní od nadobudnutia účinnosti tohto zákona.
(2) Prípravný výbor zvolá ustanovujúce zasadnutie valného zhromaždenia do šiestich mesiacov od nadobudnutia účinnosti tohto zákona a pripraví návrh stanov komory.
(3) Valné zhromaždenie na svojom prvom zasadnutí schváli stanovy komory, zásady jej hospodárenia, rozpočet komory a zvolí orgány komory.
Tento zákon nadobúda účinnosť 1. decembra 2000 a ustanovenie čl. II bodu 1 nadobúda účinnosť 1. januára 2001.
2) § 9 ods. 1 zákona č. 93/2005 Z.z. o autoškolách a o zmene a doplnení niektorých zákonov v znení neskorších predpisov.
2a) § 11 ods. 2 zákona č. 93/2005 Z.z. v znení neskorších predpisov.
2b) Zákon č. 387/2015 Z.z. o jednotnom informačnom systéme v cestnej doprave o zmene a doplnení niektorých zákonov.
3) § 9 ods. 2 a § 11 ods. 2 zákona č. 93/2005 Z.z. v znení neskorších predpisov.
4) Napríklad zákon č. 119/1992 Zb. o cestovných náhradách v znení neskorších predpisov.
5) Zákon č. 563/1991 Zb. o účtovníctve v znení neskorších predpisov.